शीर्षक: 35 साल से एक ही के साथ हूं:अनिल कपूर\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
अनिल कपूर की अगली फिल्म अब्बास मस्तान की रेस 2 है.

अनिल मानते हैं कि ग्लैमर की दुनिया से जुड़े होने के बावजूद उन्होंने खुद को कई चीज़ों से दूर रखा है.




क्लिक कीजिए और सुनिए अनिल कपूर को


अनिल कहते हैं " इंडस्ट्री में लोगों को देखता हूं,दिमाग में आता है कि देखो वो बंदा शराब पीता है, उसने फिर अपनी गर्लफ्रैंड बदल ली और एक मैं हूं. 35 साल से एक ही लड़की जो मेरी दोस्त थी और फिर मेरी बीवी बनी उसी के साथ घूम रहा हूं . ये सब शैतानी मेरे दिमाग में चलती रहती है."

इंडस्ट्री के बारे में आगे बात करते हुए अनिल कहते हैं "लोग तीन-तीन शादी कर लेते हैं, पहली बीवी से दोस्ती भी हो जाती है. काश मेरी बीवी भी ऐसी होती.मुझे देखो वहीं का वहीं हूं."

बचपन की चोरी

अपनी कमज़ोरियों के बारे में बात करते हुए अनिल कहते हैं "जितना वक्त अपने बच्चों के साथ मुझे बिताना चाहिए था उतना मैंने नहीं बिताया. यहां तक की अपने माता पिता के साथ भी मैंने कम समय बिताया जिसका मुझे अफसोस है."

अपने बचपन की बातों को याद करते हुए अनिल बताते हैं "हमारे पड़ोसी की स्वीट्स की फैक्ट्री थी और रोज़ रात को उसका टैम्पो पार्क होता था और हम उसमें से 4-5 डिब्बे चुरा लेते थे. अब सोचकर बुरा लगता है कि बेचारा उसे बेचता था और क्यों मैं ऐसा काम करता था."

रेस 2

अनिल की आने वाली अब्बास मस्तान की रेस 2 है जो एक मल्टी स्टारर फिल्म है.

अनिल कहते हैं "अगर मुझे मेरा रोल अच्छा लगा तो आप बड़े से बड़े कलाकार को ले लो मुझे कोई फर्क नहीं पड़ता. लोग अभिनय देखकर कहते हैं कि उसने सबकी छुट्टी कर दी,मैं ऐसी बातों को भी सीरियसली नहीं लेता."

अनिल के मुताबिक "इंडस्ट्री में कड़ी टक्कर के बावजूद मुझे किसी की कामयाबी से परेशानी नहीं होती.अगर कोई अच्छा कर रहा है तो मैं दिल से उसके लिए खुश होता हूं."